Philander skitter, Proteas beklink reeks teen AussiesSuid-Afrika se Vernon Philander tydens die vierde toets tussen Suid-Afrika en Australië op die Wanderers in Johannesburg (3 April 2018). Foto: Reuters/Siphiwe Sibeko Die vierde toets tussen Suid-Afrika en Australië het vroeg op dag vyf op die Wanderers in Johannesburg in ŉ reuseoorwinning vir die Proteas geëindig. Australië het ŉ massiewe teiken van 612 lopies gejaag en het die dag op 88/3 begin. Suid-Afrika het hulle egter vir net 119 lopies uitgeboul en ŉ reuseoorwinning van 492 lopies behaal (die grootste sedert 1934). Dit was Suid-Afrika se eerste reeksoorwinning oor Australië sedert 1970 en hulle wen die reeks gemaklik met 3-1. Vernon Philander was die speler van die wedstryd en het amok gemaak met 6 paaltjies vir slegs 21 lopies. Met die boulvertoning het Philander ook die 200 paaltjie-merk verbygesteek. Kagiso Rabada is as speler van die reeks aangewys. Morné Morkel het ook sy loopbaan vir Suid-Afrika afgesluit met sy laaste wedstryd waarin hy gespeel het. Klik hier vir meer inligting.